recursal/SuperWikiNEXT-32B huggingface dataset:
**Анбарзо**, **гови анбарзой**, **кашало́т** (лот. Physeter macrocephalus) — ҷонварест обӣ. Бино ба таснифоти зоологӣ ба гурӯҳи китҳои дандондор мансуб аст.

Намуди зоҳирӣ
-------------

Дарозии анбарзои нарина 20 м (анбарзои модина то 15 м), вазнаш то 70 т (анбарзои модина то 30 т) мешавад. Анбарзо сари хеле калон (то 1/3 ҳиссаи дарозии тан) дорад. Сӯрохи чапи бинии анбарзо дар нӯги фук ҷойгир буда, сӯрохи рости он дар зери пӯст қарор гирифтааст. Анбарзоҳо дар пешонӣ халтаи ҳавоӣ доранд, ки барои муддати дароз дар зери об истодан хидмат мекунад. Дар байни устухонҳои ҷоғи боло халтаи калони равған (то 6 т) ҳаст, ки спермасет ном моддаи сафед захира менамояд. Ҷоғи поёни анбарзо 18 — 30 ҷуфт дандон дорад, ҷоғи болояш бедандон аст. Боли шиноварии зери синаи анбарзоҳо паҳн ва нӯгаш муддавар буда, боли тахтапушт ба шакли кӯҳони дарозрӯя аст. Ранги анбарзо бӯр ва қаҳвагуни сиёҳ мебошад.

Ҳаёт
----

Анбарзои нарина дар ҳама уқёнусу баҳрҳои кушод (ғайр аз Арктика) ва анбарзои модина дар минтақаҳои гарм (байни 40° арзи ҷанубӣ ва 40° арзи шарқӣ) дучор меояд. Анбарзо дар ҳолатҳои муқаррарӣ бо суръати 9 — 13 км/соат шино мекунад. Ғизои анбарзо нармбаданҳои сарпо, калмарҳо, тюлен, парандаҳои обӣ ва моҳист. Мушакҳои анбарзо миоглобини бисёр доранд ва дар хун захира шудани дуоксиди карбон (IV) ба нафасгирии вай халал намерасонад. Бинобар ин анбарзо дар зери об то 1,5 соат истода метавонад. Ба як анбарзои нарина 10 — 20 анбарзои модина ҷуфтӣ мешавад. Баъди 14 — 16 моҳ бачаҳои анбарзо ба дунё меоянд, ки дарозиашон 3,5 — 5 м аст. Модинаҳо 10 — 15-сарӣ ҳамроҳ шино мекунанд. Анбарзо дар 5 сол болиғ шуда, то 50 сол умр мебинад.

Корбурд
-------

То солҳои наздик анбарзо барои гӯшт, равған (7 — 10 т), сперматсет, анбар шикор карда мешуд. Ҳоло онро шикор намекунанд.

Эзоҳ
----

1. ↑  Томилин А. Г. Отряд Китообразные (Cetacea) // Жизнь животных. Том 7. Млекопитающие / под ред. В. Е. Соколова. — 2-е изд. — М.: Просвещение, 1989. — С. 371—373. — 558 с. — ISBN 5-09-001434-5

Сарчашма
--------

* Анбарзо // А — Асос. — Д. : СИЭМТ, 2011. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2021, ҷ. 1). — ISBN 978-99947-33-45-3.
**Анбори мол** — ташкилоте мебошад, ки нигаҳдошти мол ва хидматрасонии вобаста ба онро ба сифати фаъолияти соҳибкорӣ анҷом медиҳад. Мувофиқи шартнома анбори мол ӯхдадор мешавад бо пардохти подоши муайян молеро, ки соҳиби он барои нигахдошт супурдааст, нигаҳбонӣ кунад ва беосеб дар муҳлати дар шартнома пешбинишуда ба соҳиби мол баргардонад. Анбори мол барои тасдиқи барои нигоҳдошт қабул кардани мол яке аз ҳуҷҷатҳои зеринро дошта метавонад:

а) шаҳодатномаи дугонаи анбор;
б) шаҳодатномаи одии анбор;
в) квитансияи анбор..

Нигаред низ
-----------

Қонун (дар ҳуқуқ)

Эзоҳ
----

1. ↑  Фарҳанги истилоҳоти ҳуқуқ / Зери таҳрири Маҳмудов М.А. - Душанбе: ЭР-граф, 2009. - с.46
**Анбиқ** — асбобест барои бо роҳи тақтир ба ҷузвҳои таркибӣ ҷудо кардани омехтаи моеъҳо. Дар А. омехтаи моеъҳоро то ҷӯшидан гарм мекунанд. Моеъҳое, ки ҳарор. ҷӯшишашон гуногун аст, аз омехта тадриҷан буғ шуда, пас аз сард шудан дар конденсатор боз ба моеъ табдил меёбанд. Дар Осиёи Миёна, Эрон, Афғонистон, Покистон ва дигар мамлакатҳои Шарқ А. чун асбоби гулобкашӣ маъмул аст. А. дар саноати хӯрокворӣ (барои ҳосил кардани равғанҳои эфир, спиртҳо ва ғайра), коркарди нефт, химияи чӯб ва ғ. низ истифода мешавад.

Эзоҳ
----

Сарчашма
--------

* Анбиқ // А — Асос. — Д. : СИЭМТ, 2011. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2021, ҷ. 1). — ISBN 978-99947-33-45-3.
Ин вожа дигар маъноҳо низ дорад, Ваҳдат (мазмунҳо)-ро бубинед.

**Ваҳдат** (то соли 2008 — *Ҷиргатол*) — шаҳрак, маркази маъмурии ноҳия ва ҷамоати шаҳраки ноҳияи Лахш.

Ҷуғрофия
--------

Дар соҳили поёноби дарёи Кабудоб (ҳавзаи дарёи Сурхоби Вахш) воқеъ гаштааст. Аз Ваҳдат то шаҳри Душанбе 284 км; роҳ мум­пӯш.

Аҳолӣ
-----

| **сол** | 2010 | 2014 | 2015 | 2019 | 2020 |
| --- | --- | --- | --- | --- | --- |
| **шумора (ҳаз. нафар)** | 5,6 | ↗5,8 | ↗5,9 | ↗6,3 | ↗6,4 |

Маориф, фарҳанг ва иҷтимоиёт
----------------------------

Ваҳдат мактаби таҳсилоти миёнаи умумӣ, омӯзишгоҳи касб­ҳои техникӣ, омӯзиш­го­ҳи тиббӣ, мактаб-интернат, омӯ­зиш­гоҳи омӯз­горӣ, шуъбаи маориф, 2 мактаби вар­зи­шӣ, ҳавзи шиноварӣ, варзишгоҳ барои 5 ҳазор нафар, ки­тоб­хона, 3 муассисаи фарҳангию фароғатӣ, осор­­хона, кӯ­да­ки­стон, 4 суратгирхона, нуқта­ҳои хидмати маишӣ, маркази савдо, 15 нуқтаи савдои хусусӣ, ошхона, чойхона, шуъбаи алоқа, беморхонаи марказӣ, 5 дорухона, маркази салома­тӣ, аэропорт, автовокзал дорад. Дар Ваҳдат идораи хо­ҷа­гии ҷангал, ҷамъияти матлубот, идораи роҳсозӣ, идораи байторӣ, пой­гоҳи нақлиёт, ситоди ҳолатҳои фав­қулода, идо­раи кишоварзӣ, комиссариати ҳарбӣ, шуъ­баи корҳои дохилӣ, идораи суди ноҳия, прокуратура, муассисаи сер­соҳаи хо­ҷагии манзилӣ-коммуналӣ, идораи нозироти андоз, шуъ­баи омор, сабти асноди ҳолатҳои шаҳрвандӣ (САҲШ), идораи матбаа, коргоҳи табъу нашри «Файзи олам», мас­ҷиди ҷомеи марказии ноҳияи Лахш, анбори Агентии захираҳои давлатӣ, қисми низомии 2120, пойго­ҳи зил­зиласанҷии Институти зилзила­санҷии АИ Ҷумҳурии То­ҷи­кистон ҷойгир шудааст.

Кишоварзӣ
---------

Соҳаҳои асосии хоҷагӣ: боғ­дорӣ ва картошкапарварӣ. Заминҳо аз оби дарёи Пиёзӣ обёрӣ мешаванд.

Ҳамчунин нигаред
----------------

* Ноҳияи Лахш

Эзоҳ
----

1. ↑  *Агентии омори назди Президенти Ҷумҳурии Тоҷикистон.* ШУМОРАИ АҲОЛИИ ҶУМҲУРИИ ТОҶИКИСТОН ТО 1 ЯНВАРИ СОЛИ 2022. 23 ноябри 2022 санҷида шуд. Баргирифта аз сарчашмаи аввал 10 октябри 2022.
2. ↑  ЭМТ, Ҷ. 3. БОЗ-ВИЧКУТ – Душанбе: СИЭМТ, 2014, — с.554

|  |  |
| --- | --- |
| Тоҷикистон | *Ин мақолаи нопурра аз ҷуғрофияи Тоҷикистон мебошад.Шумо метавонед бо пурра кардани ин ба Википедия кумак кунед.* |



| ⚙️ Flag of Tajikistan Маҳалҳои аҳолинишини ноҳияи Лахш |
| --- |
| Марказ | Ваҳдат |  |
| Деҳоти Сайлиобод | Гулзорон • Доманакӯҳ • Меҳробод • Себистон • Тоҷварон |
| Деҳоти Истиқлол | Думбрасозон • Контой • Сарипул • Хингсой |
| Деҳоти Лахш | Каёндеҳ • Сафеддара • Чорсӯ |
| Деҳоти Лахши Боло | Зарринрӯд • Лахш • Муғ • Самарманд • Чашмасор • Чоргул • Шириноб |
| Деҳоти Пилдон | Дӯстобод • Лолазор • Пилдони Боло • Пилдони Миёна • Пилдони Чингак • Сайрон |
| Деҳоти Саритал | Калдар • Қазоқон • Навроҳа • Осиёбон • Ҳазорчашма • Саритал • Чордеҳа • Ҷанкаин • Ҷолборстӣ |
| Деҳоти Сурхоб | Бушолон • Дашти мурғон • Дуағба • Обшорон • Хушҳол |
| Деҳоти Наврӯз | Қалъаи зангкӯб • Кӯҳдоман • Майдонтерак • Обчака • Сариосиёб • Янгиер |
| Деҳоти Нурафшон | Балх • Дӯлона • Ёрмазор • Зарбоғ • Корвонгузар • Сафедорак • Сафедҷар • Хуррамшаҳр |
**Мероси фарҳангӣ** (форсӣ: میراث فرهنگی‎) — ба куллияи осори боқимонда аз гузаштагон гуфта мешавад, ки дорои арзиши фарҳангӣ бошад. Ин осор метавонад дарбаргирандаи осори малмус (монанди биноҳои бостонӣ) ё осори номалмус (монанди одобу русуми як минтақа) бошад, ки имрӯз ҳифзи барои ояндагон мекушанд.

Нигаред низ
-----------

* Феҳристи мероси ҷаҳонии ЮНЕСКО дар Тоҷикистон

 
Анбори Википедиа дар бораи ин мавзӯъ гурӯҳ дорад:
***Мероси фарҳангӣ***

Эзоҳ
----

1. ↑  Аз Википедиаи порсӣ مشارکت‌کنندگان ویکی‌پدیا. «میراث فرهنگی». ویکی‌پدیا، دانشنامهٔ آزاد. ویکی‌پدیا، دانشنامهٔ آزاد، ۲۸ فوریه. ۲۰۱۴. وب. ۲۹ آوریل. ۲۰۱۴.

|  |  |
| --- | --- |
| ⚙️  Гузариш ба унсури Викидода  Фарҳангҳо ва донишномаҳо | 
* Большая датская
* Большая китайская
* Britannica (онлайн)
* Universalis

 |
| Дар феҳристҳои китобшинохтӣ | 
* LNB: 000068893
* NDL: 01188337
* NKC: ph137975

 |
**Дарвеш Аҳмади Қонунӣ** (с.тав. номаълум, Самарқанд, с. ваф. 1497-1510 Самарқанд) — сароянда, навозанда, мусиқидони тоҷик, зодаи Самарқанд. Зиндагӣ, омӯзиш, фаъолияти эҷодию иҷроии Аҳмади Қонунӣ дар ҳавзаи ҳунарии Мовароуннаҳр сурат гирифта, мусиқиро, муддате назди Абдулмӯъмини Ҳофиз (хонанда), Хоҷа Абдулқодири Гӯянда омӯхт. Дар сознавозӣ (қонун, барбату рубоб) сабки хоси иҷроӣ дошта аст ва мусиқидоони замон (ҳатто мактаби Ҳирот, Устод Қулмуҳаммади Удӣ ва диг.) ба сабки иҷроии Аҳмади Қонунӣ эътимод меоварданд. Ӯ муддате бо сабаби низоъи мазҳабӣ Самарқандро тарк карда (Бухоро, Марв), дар ин солҳо мусиқиро ҷиддан фаро гирифт. Дар жанр, шаклҳои шеърию мусиқӣ («амал», «савт»,-»нақш», «рехта» ва ғайра) бар ашъори Ҷалолуддини Рӯмӣ, Саъдӣ, Қосими Анвор таснифоти ҷолибе сохта, Абдулмӯъмини Хонанда бо шӯру шавқ дар маҷолиси аҳли завқ месурудааст. Асарҳои мусиқиаш дар тазмини зарбу навоҳои мақомҳои «Ироқ», «Хусайнӣ», «Кучак» (ба ғазалиёти Саъдӣ, Қосими Анвор, махсусан «Амали дилафгор», «Нақши дарвешон», «Пешрави Қонун» ва ғайра) дар ҳаёти мадании Самарқанду Бухоро, Ҳирот шуҳрати зиёд касб кардаанд. Табъи хуби шоирӣ дошта ва ғазалҳои ирфониро некӯ мегуфта аст.

Адабиёт
-------

* Дарвешалии Чангӣ, Рисолаи мусиқӣ, Р:468-1, ИШАФ Ӯз.;
* Бобур, Бибурнома, Тош. 1993.
* Машҳун Ҳ. Таърихи мусиқии Эрон, Теҳрон, 1376;
* Энсиклопедияи адабиёт ва санъати тоҷик, ҷ.1. Душ. 1988;
* Раҷабов А. Афкори мусиқии тоҷик дар ас. 12-15, Душ.1989;
* Раджабов И. О музыке Самарканда// Ист. искусств. великого города, Тош. 1972.

Ҳамчунин нигаред
----------------

* Шашмақом

Сарчашма
--------

1. ↑  Донишномаи Шашмақом./Зери таҳрири Олимов К. Абдувалиев А. Азизӣ Ф. Раҷабов А. Ҳакимов Н. – Душанбе, 2009. - с. 56-57 ISBN 978-99947-49-13-3
**Муҳаммад Наҷиб ар-Рубаъӣ** ( ар. محمد نجيب الربيعي‎ - арбоби давлатии Ироқ. 14 июли соли 1958 ба унвони нахустин раиси ҷумҳурии Ироқ, 8 феврали соли 1963 бар асари табаддулоти низомӣ аз ҳокимят барканор гардид.

Зиндагинома
-----------

Соли 1904 дар Ироқ (вилояти Имперотурии Усмонӣ ) таваллуд шудааст. Якҷоя бо Абдулкарим Қосим дар инқилоби 14 июли соли 1958 ширкат дошт. Подшоҳ Файсали II табадулогарон пешниҳод карданд, ки таслим шаванд. Подшоҳ бо тамоми аҳли байташ аз қаср берун омаданд, ки ҳар яки онҳо дар болои сари худ Қуръон доштанд. Вакте ки онҳо аз қаср баромада рафтанд, лейтенант Абдулсаттор ал-Абосӣ бе фармон оташ кушода, қариб тамоми оилаи подшоҳро тирборон кард. Файсали II баъдан бар асари захмҳои гирифтааш дар бемористоне, ки дар он ҷо ба табобат бурданд, даргузашт. Баъди ин ҳодисаҳо Абдулкарим Қосим сарвазири Ироқ шуд ва Наҷиб ар-Рубаъӣ раиси Шӯрои мустақил шуд. Дар ҷараёни табаддулоти 8 феврали соли 1963 Абдулқосем кушта ва Наҷиб ар-Рубаъӣ аз мақомаш барканор шуд. Муҳаммад Наҷиб ар-Рубаъӣ соли 1965 даргузашт.

Пайвандҳо
---------

* Ҷадвали ҳокимони Ироқ(англ.) )
* Таърихи Ироқ(англ.) )

Нигаред низ
-----------

* Президенти Ироқ

Эзоҳ
----
**Муҳаммад Содиқхоҷаи Бухороӣ** мутхаллис **Гулшанӣ** (тақр. 1861, Бухоро — 1910, ҳамон ҷо) — шоир, муаррих ва ҷуғрофиёдони тоҷик.

Зиндагинома
-----------

Дар хонадони муфтии мударрис Муҳаммад Мир Сайид ба дунё омадааст. Дар асараш «Таърихи Ҳумоюн» (таълифаш 1910) аҷдоди худро марбут ба Мир Сайид Алии Ҳамадонӣ гуфтааст. Дар Бухоро таҳсилро дар мадраса хатм намуд. Чун шоири нуктасанҷ, шахси донишманди аз илму фарҳанг бохабар (махсусан аз таърих) шуҳрат ёфта буд. Аз ин ҷост, ки амир Абдулаҳад (ҳукмронӣ 1885—1910) ӯро ба ҳайси надим ба хидмат даъват кард. Дар манбаъҳои адабиву таърихии асри 19 — ибтидои асри 20 фазилатҳои донишмандии Гулшанӣ — иштирокаш дар маҳфилҳои адабӣ бо ширкати Аҳмади Дониш, Садри Зиё, Назруллоҳи Лутфӣ, Яҳёхоҷа, Мирзо Азими Сомӣ, Абдуллоҳхоҷаи Таҳсин ва дигарон, инчунин маҳорати ӯ дар русидонӣ таъкид гардидааст. Намунаҳои ашъораш дар «Тазкори ашъор»-и Садри Зиё, «Тазкирату-ш-шуаро»-и Муҳтарам, «Намунаи адабиёти тоҷик»-и Садриддин Айнӣ ва ғайра ва дар асари таърихӣ-ҷуғрофиёии ӯ «Таърихи Ҳумоюн» сабт гардидаанд.

Ашъор
-----

Ашъори Гулшанӣ аз ҷиҳати тарзи баён содаву равонанд. Вай пайрави сабки шоирони гузаштаи форс-тоҷик, махсусан Саъдию Ҳофиз буд. Абёти зерин намунае аз ашъори ӯянд:

> Ба оташ афканад лаъли лабат лаъли Бадахшонро,   
> 
> Қади сарви ту биншонад зи по сарви хиромонро.   
> 
> Маро савдои зулфайни ту охир кард савдоӣ,   
> 
> Парешонхотирам, то дидам он зулфи парешонро.   
> 
> Маҳи афлок ҳар шаб аз рухи моҳи ту мегардад,   
> 
> Ба таб афканда хуршеди рухат хуршеди тобонро.   
> 
> Шавад мушки Хито ночиз пеши зулфи мушкинат,   
> 
> Кунад хомӯш шамъи оразат шамъи шабистонро.   
> 
> На танҳо Гулшанӣ аз ҳаҷрат, эй гул, доғ дар гулшан,   
> 
> Ба ранги лола аз ишқи ту дидам лоларӯёнро. 
> 
>

Осор
----

* Таърихи Ҳумоюн / Ба чоп тайёркунанда, мураттиб ва муаллифи сарсухан Ҷ. Назриев. Д. 2006;
* Қисми марбут ба Хатлон аз ин асар дар китоби Ғоибов Ғ. Таърихи Хатлон аз оғоз то имрӯз. Д. 2006.

Эзоҳ
----

Адабиёт
-------

* Гулшанӣ / Ғ. Ғоибов, Ҷ. Назриев // Вичлас — Гӯянда. — Д. : СИЭМТ, 2015. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 4). — ISBN 978-99947-33-77-4.
**Муҳаммад Аъзамхон**, ки инчунин бо номи Нозими Ҷаҳон шинохта мешавад, олими намоёни тибби асри Х1Х дар Ҳиндустон зиндагӣ ба сар бурда, муаллифи асарҳои калонҳаҷми «Муҳити Аъзам», «Иксири Аъзам» ва ғаӣра мебошад. Китоби «Иксири Аъзам» асари чорҷилдаи ҷомеъ аст дар баёни муолиҷаи бемориҳо.

«Муҳити Аъзам»
--------------

«Муҳити Аъзам» аз чаҳор ҷилд иборат буда, ба шакли луғат навишта шудааст. Дар муқаддимаи ҷилди аввал асосҳои назариявии тибби пешина ва инчунин асосҳои дорушиносии он муфассал баён ёфтаанд. Дар ин асно дар баробари асосҳои назарияи тибби форс-тоҷик асосҳои тибби ҳиндӣ низ оварда мешаванд, умумияти онҳо ва ҷиҳатҳои хоси онҳо равшан шудаанд, ки якдигарро мукаммал мегардонанд. Қиммати дигари ин асари муҳим он аст, ки дар китоб захираи дорушиносии тибби пешинаи на танҳо форсу тоҷикҳо, юнониҳо ва арабҳо, инчунин маълумоти тибби ҳиндӣ ва қисман аврупоӣ (ағлаб — англисӣ) инъикос гаштаанд. Дар он номгӯи қариб 15 ҳазор дору, рустанӣ, ҳаӣвон ва моддаҳои гуногун (ғаӣриарабӣ) оварда шуда, моҳият ва хусусиятҳои адвиёти онҳо эзоҳ ёфтаанд.

Сарчашма
--------

* Асос — Боз. — Д. : СИЭМТ, 2013. — 664 с. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 2). — ISBN 978-99947-33-52-4.
**Ворас** (форсӣ: وارس‎; дар баъзе маъхазҳо **Ворис** гуфтаанд), **Муҳаммад Афсаҳуддин Абулбақои Бухороӣ** (тақр. охирҳои садаи XVII ва нимаи аввали садаи XVIII) — шоир ва адиби тоҷик.

Зиндагинома
-----------

Дар «Музаккиру-л-асҳоб»-и Малеҳои Самарқандӣ Ворас зодаи шаҳри Бухоро муаррифӣ шудааст, ки дар Регистони Бухоро қиссахонӣ ва ҳикоягузорӣ мекард.

Эҷодиёт
-------

Дар таърихи адабиёти форс-тоҷик Ворас чун муаллифи асари «Баҳру-т-таворих» машҳур аст. Ба ғайр аз ин китоб ба қалами ӯ девони ашъор, асарҳои адабиётшиносии «Румузи «Ҳашт биҳишт», «Рисола дар ҳалли абёти мушкила», асаре дар бораи мазҳабҳои дин – «Мусаййибнома» ва навиштае бо номи «Руқъа» (нома) тааллуқ доранд.

Дар девони ашъори Ворас (иборат аз 5 ҳазор байт) ғазалҳо, рубоиёт, қитъаҳо, манзумаҳо (порчаҳои ашъор – маснавиҳои хурд) ва ғ. фароҳам омадаанд. Хусусияти асосии сабки Ворас дар шеър равшанбаёнӣ будааст. Ба ин ҷиҳати кораш ӯ худ ишора намудааст. Дилбастагию таваҷҷуҳи Ворас ба Фирдавсӣ ва «Шоҳнома»-аш аз навиштаҳои зерини ӯ пайдост: 

> Аё пир, Фирдавсии динпаноҳ,  
> 
> Биёву ба Ворас яке кун нигоҳ.  
> 
> Яке чокари камтарини туам,  
> 
> Ту деҳқону ман хӯшачини туам.
> 
> 

Мавзӯи ашъори Ворас ситоиши адлу инсоф, ишқ, тасвири манзараҳои табиат, дӯстӣ, ватанпарварӣ ва ғ. мебошанд. Дар «Рисола дар ҳалли абёти мушкила» Ворас 77 мисраъ шеърро аз эҷодиёти шоирони маъруф – Анварӣ, Рашиди Ватвот, Хоқонӣ, Ҳофиз, Сайфи Исфарангӣ, Камоли Хуҷандӣ, Бадри Чочӣ, Хоҷа Ҳасани Нисорӣ, Соиб оварда, дар бораи онҳо назари худро чун адабиётшинос иброз доштааст.

Асари дигари Ворас «Румузи «Ҳашт биҳишт» аст, ки дар он достони Амир Хусрави Деҳлавӣ дар қолаби насри содаву ба фаҳми омма наздик нақл шудааст. Дар ин асар Ворас ҳикоятҳои пандуахлоқӣ, қиссаву ривоятҳои халқӣ, вобаста ба мавзӯъ пораҳои шеърро аз эҷодиёти Саъдӣ, Ҳофиз ва дигарон ҷой додааст «Мусаййибнома»-и Ворас (таълифаш 1688 –89) асарест оид ба зиддиятҳои мазҳабӣ. 
Нусхаҳои қаламии осори Ворас дар китобхонаҳои Тоҷикистон, Русия, Ӯзбекистон маҳфузанд. Намунаҳо аз навиштаҳои Ворас: 

> Соҳиби ин назмро баргӯ салом,  
> 
> Вораси дилхастаро ёде намо.  
> 
> Назму наср аз пой барафтода буд,  
> 
> Додашон бар курсии заррин ҷо.
> 
>

Эзоҳ
----

Адабиёт
-------

* Акрамов А. Шоҳномаи мансури халқӣ ва шоҳномахонон,// Армуғони олимони ҷавон. Д. 1966;
* Шоирони Мовароуннаҳр (аз Рӯдакӣ то Айнӣ). Д. 2006;
* Раҳмонӣ Р. Ишорате оид ба рӯзгор ва осори Вораси Бухороӣ, // Масъалаҳои маориф. 2011, № 6;
* Раҳмонӣ Р. «Баҳру-т-таворих»-и Вораси Бухороӣ ва шоҳномахонӣ //Садои Шарқ. 2012, № 3.

Сарчашма
--------

* Ворас / Р. Раҳмонӣ // Вичлас — Гӯянда. — Д. : СИЭМТ, 2015. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 4). — ISBN 978-99947-33-77-4.
Суруди миллии Беларус аз тарафи шоир М. Климковича и В. Каризны гардида, оҳанги онро бастакор Н. Соколовского.

Матни суруди миллии Беларус
---------------------------

Мы, беларусы — мірныя людзі,  

Сэрцам адданыя роднай зямлі,  

Шчыра сябруем, сілы гартуем  

Мы ӯ працавітай, вольнай сям’і.

Слаӯся, зямлі нашай светлае імя,  

Слаӯся, народаӯ братэрскі саюз!  

Наша любімая маці-Радзіма,  

Вечна жыві і квітней, Беларусь!

Разам з братамі мужна вякамі  

Мы баранілі родны парог,  

У бітвах за волю, бітвах за долю  

Свой здабывалі сцяг перамог!

Слаӯся, зямлі нашай светлае імя,  

Слаӯся, народаӯ братэрскі саюз!  

Наша любімая маці-Радзіма,  

Вечна жыві і квітней, Беларусь!

Дружба народаӯ — сіла народаӯ —  

Наш запаветны, сонечны шлях.  

Горда ж узвіся ӯ ясныя высі,  

Сцяг пераможны — радасці сцяг!

Слаӯся, зямлі нашай светлае імя,  

Слаӯся, народаӯ братэрскі саюз!  

Наша любімая маці-Радзіма,  

Вечна жыві і квітней, Беларусь!
**Нобуд кардани мол** - низоми гумрукие мебошад, ки мутобиқи он моли хориҷӣ таҳти назорати гумрукӣ бе ситонидани боҷи гумрукӣ ва андозҳо ва ҳамчунин бе татбиқи тадбирҳои сиёсати иқтисодӣ нисбати мол, аз ҷумла бо роҳи ба ҳолатҳои ғайри қобили истифода овардани он нобуд карда мешавад. Назарияи эътирофнамоии конститутивӣ бошад, дар он ифода мегардад, ки давлат ва ҳукумат баъди эътирофнамоии байналмилалӣ чун субъекти нави ҳуқуқи байналмилалӣ имконияти иштирок намудан дар муносибатҳои байналмилалиро пайдо мекунад.

Эзоҳ
----

1. ↑  Фарҳанги истилоҳоти ҳуқуқ / Зери таҳрири Маҳмудов М.А. - Душанбе: ЭР-граф, 2009. - с. 348
**Сарвиноз Бобоевна Ҳоҷиева** (Тав. 01.11.1964, шаҳри Душанбе) — омӯзгор, рассом, муҳаррир. Узви Конфедератсияи байналмилалии рассомони Тоҷикистон (аз соли 2000), котиби Раёсати ИР Тоҷикистон (2000–12), узви Раёсати Ҷамъияти дӯстии Тоҷикистон ва Туркия (аз соли 2002), узви Конфедератсияи байналмилалии иттиҳоди журналистон (аз соли 2008), узви пайвастаи Академияи мусаввирии Тоҷикистон (аз соли 2010). Фарзанди шоир Бобо Ҳоҷӣ ва ҳамсари рассом Олим Камолов.

Зиндагинома
-----------

Сарвиноз Ҳоҷиева Омӯзишгоҳи ҷумҳуриявии рассомии ба номи М. Олимов (1979–1983) ва шуъбаи ғоибонаи Ин.-ути пед. заб. ва адаб. руси ба номи А.С. Пушкин (ҳоло – ДДЗТ ба номи Сотим Улуғзода)-ро хатм кардааст (1992). Рассом ва таҳиягар, сардиректори барномаҳо (1983–2000), сармуҳарири Гурӯҳи эҷодии «Парасту» (2000–04), сармуҳарири ред. барномаҳои фарҳангии Телевизионип тоҷик (2004–2012), ҳамзамон омӯзгори фанни фарҳангшиносии ДСРТ (2004–08) ва Коллеҷи ҷумҳуриявии рассомии ба номи М. Олимов (2009–2013), директори ташкилоти ҷамъиятии Маркази рассомии минётураи «Мино» – Клуб ЮНЕСКО (2010–2015). Аз соли 2016–роҳбари устохонаи хусусии «Дом Мино Миниатюр» – Клуб ЮНЕСКО. Солҳои 2012 то 2013 раиси Иттифоқи косибони Тоҷикистон будааст. Иштирокчии Рӯзҳои фарҳанги Тоҷикистон, озмун-фестивалҳои кӯдакон, бисёр намоишу лоиҳаҳо, семинару тренингҳои ватанӣ ва байналмилалӣ дар Алмаато, Москва, Париж, Минск, Деҳлӣ, Остона, Тошканд, Вашингтон, Исфаҳон, Бишкек, Будапешт, Бухоро ва ғ. Худ низ асарҳояшро солҳои гуногун дар кишвар ва хориҷа ба намоиш гузоштааст, чунончӣ, дар шаҳри Йоэнсууи Финляндия (1990), соли 2004 дар сафорати Тоҷикистон дар Туркия, (Анқара, 2004) дар маърази тамошо гузоштааст. Асарҳои зерин бо мӯқалами эшон машҳур гаштаанд: «Натюрморт» (1983), «Посдори оташ» (1999), «Ёди он рӯзҳо…» (2007), «Накҳати рангҳо» (2004), «Духтари кулол» (2003), «Мумтоз ва лола» (2003), «Модар-замин» (2006), «Орзу» (2005), «Лола» (2006), «Гули анор» (2007), «Нилуфар» (2010) ва ҳ. 
Бо Дипломи Ҷамъияти дӯстӣ ва робитаҳои фарҳ. бо мамлакатҳои хориҷии Тоҷикистон, Дипломи ғолиби аввалин озмуни байналмилалии тел. «Барномаҳои беҳтарини Иттиҳод»-и Шабакаи барномаҳои тел. Россия «Мир», Ифтихорномаи Ҳук. мукофотонида шудааст.

Пайвандҳо
---------

* Сарвиноз Ҳоҷиева(тоҷ.). *www.rus.eurasiancreativeguild.uk*. 8 январи 2020 санҷида шуд.
* мусаввараҳои Сарвиноз Ҳоҷиева(тоҷ.). *www.artspace.tj*. 8 январи 2020 санҷида шуд. Баргирифта аз сарчашмаи аввал 31 августи 2019.
* Наққошӣ дар трансформатор, суҳбат бо Сарвиноз Ҳоҷиева(тоҷ.). *www.gramho.com*. 12 январи 2020 санҷида шуд.

Эзоҳ
----

1. ↑  Аз асл ба насл. — Душанбе, 2019. — 215 с. (тоҷ.). ISBN 978-99947-958-2-6
**Анаэробиоз** (аз юн. an — ҳиссачаи инкорӣ, юн. aēr — ҳаво ва юн. bíos — ҳаёт), **аноксибиоз** (лот. oxygenium — оксиген) — қобилияти бидуни мавҷудияти оксиген маҳфуз мондану инкишоф ёфтани микроорганизмҳо.

Чунин мавҷудот барои ҳаёти худ аз ҳисоби амалиёти таҷзияи моддаҳои органикӣ ва ноорганикӣ ғизо мегиранд. Дар шароити анаэробӣ субстрат фақат қисман оксид шуда, моддаҳое ҳосил мегарданд, ки ҳанӯз қисми зиёди энергияи худро нигоҳ медоранд (спиртҳо, кислотаҳои органикӣ ва ғайра). Бинобар ин, анаэробиоз ҳамчун як тарзи мубодилаи моддаҳо назар ба аэробиоз манфиати камтар дорад.

Анаэробиоз 3 хел мешавад:

* туршшавӣ
* нафасгирии анаэробӣ
* фотосинтези бактерияҳо

Ҳамаи онҳо барои анаэробҳо манбаи энергия мебошанд. Амалиёти табдили анаэробӣ баҳри гардиши моддаҳо дар табиат аҳамияти калон дорад.

Ҳамчунин нигаред
----------------

* Аэробҳо
* Анаэробҳо

Эзоҳ
----

Сарчашма
--------

* А — Асос. — Д. : СИЭМТ, 2011. — 608 с. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2021, ҷ. 1). — ISBN 978-99947-33-45-3.
**Анвар Бурҳонович Тӯраев** - коргардони синамои киностудияи «Тоҷикфилм». Ходими хизматнишододаи санъати Тоҷикистон (1989). Раиси Иттифоқи синамогарони Тоҷикистон (1991-1996).

Зиндагинома
-----------

Анвар Тӯраев 21 июни 1934, гузари Гӯри мири шаҳри Самарқанд ба дунё омадааст, Фарзанди Бурҳон Тӯраев. Дастпарвари мактаби миёнаи № 8 ш.Сталинобод (ҳоло – Душанбе, 1952). Омӯзишгоҳи Шепкини Москваро хатм кардааст (1958). Ҳунарпешаи ТДАДТ ба номи А.Лоҳутӣ (1958-1963), муҳарири шуъбаи кинохроникаи "Тоҷикфилм" (1963-1970). Солҳои 1964-1970 дар Институти умумиитифокии давлатии кинематография (ВГИК, Москва) дар сабақхонаи М.И. Ромм таҳсил кардааст. Солҳои 1970 – 1990 коргардони синамои киностудияи «Тоҷикфилм». Солҳои 1981-1986 котиб ва 1991 -1996 Раиси Иттифоқи синамогарони Тоҷикистон буд Соли 1994 ба ш. Алма-Ато кӯчидааст..

Эҷодиёт
-------

Дар синамо дар якчанд филмҳои киностудияи «Тоҷикфилм» ҳамчун ҳунарпешаи синамо нақш офаридааст.
Коргардони филмҳои бадеии

* "Духтари сеюм" (соли 1970) (дар заминаи қиссаи ҳамноми Фотеҳ Ниёзӣ),
* "Ишқи аввалини Насриддин" (соли 1977) (дар заминаи қиссаи ҳамноми Темур Зулфиқоров),
* "Гузаштаатро фол бин",
* "Ман писанди ӯ",
* "Ҳамла",
* "Дарди ишқ" (соли 1989),
* "Тӯҳмат" ва диг.

ва филмҳои телевизионии 

* "Истгоҳи кӯҳистон",
* "Ҳабиб – афсунгари морон" ва ғ.

Пайвандҳо
---------

Эзоҳ
----

1. ↑  Анвар Тӯраев тарки Тоҷикистон кард(тоҷ.). *www.ozodi.org*. 8 январи 2020 санҷида шуд.
2. ↑  Сомонаи «Тоҷикфилм»(тоҷ.). *www. tojikfilm.tj*.  Анвар Тӯраев тарки Тоҷикистон кард. 8 январи 2020 санҷида шуд.
3. ↑  Аслҳо ва наслҳо. — Душанбе,2013. — С.134.(тоҷ.). ISBN 978-99947-958-2-6
4. ↑  Энциклопедия кино Таджикистана. — Душанбе,2012, — 396 с. — С. 208-2009. (рус.) ISBN 978-99947-919-4-1.

|  |  |
| --- | --- |
| ⚙️  Гузариш ба унсури Викидода  Вебгоҳҳои мавзӯъӣ | 
* AllMovie
* Бонки Иттилоотии Интернетии Филмҳо
* Кинопоиск

 |
**Сарвистон** ( форсӣ: سروستان‎) — шаҳр дар ҷануби Эрон, дар Устони Форс, дар Шаҳристони Шероз аст. *Истилоҳи Сарвистон аз* забони порсӣ ҳамчун "сарзамини *сарвҳо* "тарҷума шудааст.

Ҷуғрофия
--------

Шаҳр дар қисми марказии Форс, дар ҷанубу шарқи баландкӯҳҳои Загрос, дар баландии 1545 метр аз сатҳи баҳр ҷойгир аст. Сарвистон дар масофаи тақрибан 70 километр аз ҷанубу шарқи пойтахти устон Шероз, ва дар масофаи 725 километр ҷанубу шарқи пойтахти кишвар, Теҳрон, ҷойгир аст.

Аҳолӣ
-----

Мутобиқи барӯйхатгирии аҳолӣ, дар соли 2006 шумораи аҳолӣ 16,846 нафарро ташкил медод  ; Форсҳо дар таркиби миллӣ бартарӣ доранд, дар мазҳаб мусалмонҳои шиъа.

Ҷойҳои тамошобоб
----------------

Шаҳр дар давраи ҳукмронии сулолаи Ҳахоманишиёни Форс ба вуҷуд омадааст. Вақте ки сулолаи Сосониён, дар даврони ҳукмронии Шоҳаншоҳ Баҳроми V (420-439) дар Сарвистон маҷмааи меъмории мураккаб сохта шуд , ба гумон аст, он қароргоҳи ҳоким ва ё маъбади оташкадаи зардуштӣ буд.

Эзоҳ
----

1. ↑  Иран. Справочная карта (масштаб 1:1 250 000). Четвёртое издание — ГУГК СССР, 1986.
2. ↑  Физико-географические данные (англ.)
3. ↑  World Gazetteer (англ.)
4. ↑  Sassanide Palace (англ.)
**Уқёнуси Яхбастаи шимолӣ** — хурдтарин уқёнуси кураи Замин аз ҷиҳати масоҳат буда, дар байни қитъаҳои Авруосиё ва Амрикои Шимолӣ воқеъ гаштааст. Масоҳаташ 13,1 млн км²; ҷойи аз ҳама чуқураш 5527 м (баҳри Гренланд). Ҷазираҳои бисёре дорад: Гренландия, Галаҷазираи Арктикии Канада, Шписберген, Замини Нав, Замини Шимолӣ ва ғайра. Масоҳати умумии ҷазираҳо 4 млн км² аст. Ба уқёнус дарёҳои калони Двинаи Шимолӣ, Печора, Об, Енисей, Хатанга, Лена, Индитирка, Колима, Макензи ҷорӣ мешаванд.

Аз рӯи хусусиятҳои табиию ҷуғрофӣ Уқёнуси Яхбастаи шимолӣ ба се ҳавза — Аврупои Шимолӣ, Арктика ва баҳрҳои канории Арктика тақсим мешавад. Баҳрҳои канории Арктика (Кара, Лаптевҳо, Сибири Шарқӣ, Чукот, Бофорт, Баффин), халиҷи Гудзон ва гулӯгоҳҳои Галаҷазираи Арктикии Канада асосан дар ҳудуди шелф (тунукоба) ҷойгир шудаанд. Релефи қаъри уқёнус аз шелф (бараш то 1200—1300 км), нишебии ростфуромадаи қитъавӣ ва буни уқёнус иборат аст. Буни уқёнусро қаторкӯҳҳои зериобии Гаккел, Ломоносов ва Менделеев — Алфа ба ҳавзаҳои чуқуроб ҷудо кардаанд. Иқлимаш арктикист. Зимистон 9/10 ҳиссаи акваторияи Уқёнуси Яхбастаи шимолӣ бо яхҳои шинокунанда пӯшида мешаванд. Ба Уқёнуси Яхбастаи шимолӣ намудҳои набототу ҳайвоноти арктикӣ ва атлантики хос аст. Дар Уқёнуси Яхбастаи шимолӣ моҳӣ, тюлен, морж ва дигар ҳайвонҳоро шикор мекунанд. Боркашонӣ асосан бо Роҳи баҳрии шимолӣ (ИҶШС) ва Гузаргоҳи шимолу ғарбӣ (ИМА ва Канада) сурат мегирад. Муҳимтарин бандарҳо: Мурманск, Архангелск, Диксон, Певек (ИҶШС), Тромсё, Нарвик (Норвегия), Черчиял (Канада) мебошанд.

Эзоҳ
----


|  |  |
| --- | --- |
| Ҷаҳон | *Ин мақолаи нопурра аз ҷуғрофияи Ҷаҳон мебошад.Шумо метавонед бо пурра кардани ин ба Википедия кумак кунед.* |

  


| **Уқёнусҳо** |
| --- |
| Атлантик | Ҳинд | Яхбастаи шимолӣ | Ором | Ҷанубӣ |

|  |  |
| --- | --- |
| ⚙️  Гузариш ба унсури Викидода  Фарҳангҳо ва донишномаҳо | 
* Большая датская
* Большая каталанская
* Большая китайская
* Большая норвежская
* Большая норвежская
* Большая российская (старая версия)
* Большая советская (1 изд.)
* Брокгауза и Ефрона
* Кругосвет
* Малый Брокгауза и Ефрона
* Treccani
* Universalis

 |
| 

| Дар феҳристҳои китобшинохтӣ |
| --- |
| 
* GND: 4042569-1
* J9U: 987007295553405171
* LCCN: sh85006951
* NDL: 00563373
* NKC: ge130793
* VIAF: 248963128, 315125268
* WorldCat VIAF: 248963128, 315125268

 |

 |
Аъзои пайрави ҷумла, ки ашёро аз ҷиҳати аломат, сифат, хусусият, муносибат, соҳибият шарҳу эзоҳ медиҳад, **муайянкунанда** номида мешавад. Муайянкунанда, одатан, мубтадо, пуркунанда, ҳол ва ҷузъи номии хабарро аз ягон ҷиҳат муайян карда, аз ҷиҳати сохту таркиб ва ифодааш гуногун мешавад.

Мисолҳо
-------

* Чакраҳои ***калон-калони*** борон дар болои бом ва тирезаҳо нақоразанӣ мекунанд (Ҷалол Икромӣ).
* Ӯ бачаи ***боадаб, хушфеъл*** ва ***зебо*** буд (Сотим Улуғзода).
* Пешонаи ман арақи сард баровард (Сотим Улуғзода).

Муайянкунанда ба ду гурӯҳ ҷудо мешавад: муайянкунандаи изофӣ ва муайянкунандаи беизофа.

Адабиёт
-------

* Луғати терминҳои забоншиносӣ.- Душанбе:Маориф,1983.- с.122
Моҳтоби кабуд ҳангоми гирифтани моҳтоб 31 декабри 2009 сол
**Моҳтоби кабуд** (англ. Blue Moon) — вожа, баъзан вақт "Гирифтани моҳ" қабулшуда дар астрономия барои муайян намудани дуюм моҳи пурра дар давоми як моҳи тақвимӣ истифода бурда мешавад. Ин ҳодиса хеле кам ба назар мерасад, ба ҳисоби миёна ҳар 2,7154 сол дар кишварҳои гуногун ва дар замонҳои гуногун ба худ исме ба мисли ивазшавии ранги моҳ-ро мегирад. Ин вожа маънои тағйирёбии ранги моҳтобро надорад, вале ба қавли ифодаи идиоматӣ *«Once in a Blue Moon»*, аз забони англисӣ. Тарҷумааш: "Боре ҳангоми Моҳтоби кабуд" (яъне хеле кам, ё ҳеч). Худи моҳи пурра-ро дорад, аммо на пурра кабуд вале хокистарӣ мисли Моҳтоби одӣ вале хеле падидаи нодир аст.

Моҳи кабуд дар солҳои наздик
----------------------------

Илова, бо ҳисобот сиюм вале моҳи пурра бисёре аз вақтҳо дар сиюякуми рӯзи моҳ меафтад. Уро метавон дар солҳои оянда дид:  

|  |  |  |
| --- | --- | --- |
| Сол
  | Моҳи пурра
  | Моҳи кабуд
  |
| 2015 | 2 июл | 31 июл |
| 2018 | 2 январ | 31 январ |
**Озаргон** (форсӣ: آذرگان‎) — яке аз ҷашнҳои қадимаи эронӣ.

Ҷойгоҳи озардар фарҳанги Эрон
-----------------------------

Вожаи озар дар забони авастоӣ ба гунаҳои ātar\\āθr ба кор мерафтааст. Дар нуҳумин рӯзи Озармоҳ мутобиқи солшумории зардуштӣ, ки номи моҳ ва рӯз як мешаванд, яъне рӯзи Озар дар моҳи Озар «Озаргон» баргузор мешавад.

Оинҳои ҷашни Озар
-----------------

Дар «Фарҳанги ҷаҳонгирӣ», «Бурҳони қотеъ», ин ҷашнро ба гунаи Озарахш овардаанд. Абурайҳони Берунӣ дар бори ҷашни мазкур чунин гуфтааст: "Рӯзи нуҳуми Озари даст, ки ба муносибати тавоқуфи ду ном «Озарҷашн» мегӯянд. Дар ин рӯз ба афрӯхтани оташ ниёзманд мебошанд. Зардушт амр кард, ки дар ин рӯз оташкадаҳоро зиёрат кунанд ва дар корҳои ҷаҳон машварат намоянд. Дар фарҳанги Эрон оташ яке аз падидаҳои табии сутудани аст. Он бо нури худ ҷон ва дили ёрони Аҳурамаздоро равшан мекунад. Онҳо дар ибодатгоҳҳои худ доимо оташро фурузон мекунанд.
Ниёгони мо Озаргонро ҷашни хуҷаста дониста дар хона ва бомҳо оташ меафрӯхтанд. Дар оташкадаҳои бошукӯҳ ҷашн мегирифтанд. Ҳатто дар ин рӯз таомҳо мепухтанд. Дар аввали сармо оташҳоро ба хона бурда ҳаргиз намегузоштанд, ки он хомуш гардад ва то охири фасли сармо онро нигоҳ медоштанд. Яке аз нишонаҳое, ки дар озаррӯз хонда мешавад «оташи ниёиш» ном дорад, ки панҷумин ниёиш мебошад.

### Ойинҳои ҷашни озаргон дар Эрони имрӯз

Ин рӯзҳо ҷашни озаргон дар шаҳрҳои Кирмон, Язд, Шероз, Теҳрон ва ғайра ҷашн гирифта мешавад. Ҷашни мазкур аз ҷониби зардуштиён баргузор мегардад.

Сарчашма
--------

* Дустхоҳ. Ҷ. Авасто (Куҳнатарин сурудаҳои Эрониён). Теҳрон: -Марворид. 1375.
* Ризо Ҳ. Гоҳшумори ва ҷашнҳои Эрони бостон. Теҳрон. −1380
**Озар** (*Миралӣ Салимов*; 13 декабри 1968, ноҳияи Восеъ, вилояти Кӯлоб) — шоири тоҷик. Узви Иттифоқи нависандагони Тоҷикистон (аз 2003).

Зиндагинома
-----------

Озар Салим 13 декабри соли 1968 дар ноҳияи Восеъ ба дунё омадааст. Соли 1986 мактаби миёнаи № 9-ро хатм карда, солҳои 1987—1989 хидмати ҳарбиро ба ҷой овардааст. Хатмкардаи факултаи таъриху филологияи Донишгоҳи давлатии омӯзгории Кӯлоб мебошад. Дар мақомоти иҷроияи Ҳукумати вилояти Хатлон (солҳои 1994—1997) сармутахассис буда, солҳои 1997—2008 дар мақоми сухангӯйи Раёсати умури дохилаи вилоят адои хидмат доштааст. Соли 2008 котиби масъули бахши Қӯрғонтеппаи Иттифоқи нависандагони Тоҷикистон таъйин шудааст. Ҳамзамон, вазифаи сардабирии маҷаллаи «Мактаб»-и назди Раёсати маорифи вилояти Хатлонро бар уҳда дорад.

Аз соли 2003 узви Иттифоқи нависандагони Тоҷикистон аст.

Эҷод
----

Аввалин шеърҳояш бо фотиҳаи шоир Саидҷон Ҳакимзода (1984) дар матбуоти даврӣ ба чоп расидаанд. Нахустин маҷмӯаи ашъораш «Намози бедорӣ» соли 1997 ба табъ расидааст. Маҷмӯъаҳои дигараш «Як саҷда гул» соли 2002, «Сарви дуо» соли 2004, «Ирфони ҳино» соли 2006, «Гуфтугӯйи нахлу моҳ» соли 2010 интишор ёфтаанд.

Осор
----

* Ирфони ҳино. – Душанбе: Эҷод, 2006. – 112 с.
* Гуфтугӯйи нахлу моҳ. – Душанбе: Истеъдод, 2010. – 100 с.

Эзоҳ
----

1. ↑  Озар.  Иттифоқи нависандагони Тоҷикистон (11 январи 2022).
2. ↑  *Насиба Даниярова.* Ту яке ҳадя бароям зи кафи дасти Худоӣ. *old.kmt.tj*.  Китобхонаи миллии Тоҷикистон (20 Декабри 2018). 14 ноябри 2022 санҷида шуд.
**Кӯрмуш**, ангуштбурак, ҷинси ҳайвони ширмак аз катори хояндахо. Думи кӯтоҳ, сари калон, чашмҳои хурд, дандонҳои пеши дароз ва муинаи нарм дорад. дарозии танаш то 13 см мешавад. Ҳаёти зеризамини мегузаронад, ба руйи замин кам мебарояд. дар даштхо ва биёбонҳои Аврупо ва Осиё васеъ паҳн шудааст. Дар Тоҷикистон як намуди кӯрмуш — кӯрмуши мукаррари вомехурад. Дар як мушхона то 10 — 15 тоӣ ҳаёт мегузаронанд. Фаслҳои гарми сол (баҳор ва тирамоҳ) фаъолона афзоиш мекунанд. аз ду то панч бача мезоянд. Ба кишти рустаниҳои бисёрсола, нихоли дарахтхо ва иншооти обёри зарар мерасонад.

Эзоҳ
----


|  |  |
| --- | --- |
| Панда Ҷонваршиносӣ | *Ин мақолаи нопурра аз фанни ҷонваршиносӣ мебошад.Шумо метавонед бо пурра кардани ин ба Википедия кумак кунед.* |
**Имомёрбек Қаландарбеков** (21 январи 1955, деҳаи Рожи ноҳияи Шуғнон, ВАКБ, ҶШС Тоҷикистон) — доктори илмҳои техникӣ (2008), профессор (2009). Узви вобастаи Академияи инженерии Ҷумҳурии Тоҷикистон (аз 2002).

Зиндагинома
-----------

Қаландарбеков Имомёрбек 21 январи соли 1955 дар деҳаи Рожи ноҳияи Шуғнони ВМКБ ба дунё омадааст. Пас аз хатми мактаби миёна соли 1972 ба факултети сохтмони саноат ва граждании Институти политехникии Тоҷикистон дохил шуда, онро соли 1977 бо муваффақият хатм намуд.

Фаъолияти корӣ
--------------

Фаъолияти педагогӣ ва илмиаш баъди хатми институт оғоз ёфтааст. Ӯ солҳои 1977—1980 ассистенти кафедраи конструксияҳои оҳану бетони Институти политехникии Тоҷикистон, солҳои 1980—1981 коромӯз-тадқиқотчӣ ва солҳои 1981—1985 аспиранти Институти инженерию бинокории шаҳри Москва ба номи В. В. Куйбишев буд. Соли 1980 дар Институти инженерию бинокории шаҳри Москва ба номи В. В. Куйбишев рисолаи номзадиашро дифоъ кард. Минбаъд, солҳои 1985—1988 муаллими калон ва солҳои 1988—1993 дотсенти кафедраи конструксияҳои оҳану бетони Институти политехникии Тоҷикистон, солҳои 1993—1996 сардори шуъбаи таълими Донишгоҳи давлатии шаҳри Хоруғ ба номи М.Назаршоев, солҳои 1996—2000 мудири кафедраи фанҳои табиӣ- илмӣ, солҳои 2000—2001 ҳамзамон проректор оид ба муносибатҳои байналхалқӣ, тиҷоратӣ ва тарбия, солҳои 2001 −2002 проректор оид ба корҳои таълим ва тарбия, солҳои 2002—2012 проректор оид ба таълими Донишгоҳи давлатии шаҳри Хоруғ ба номи М. Назаршоев буд.

Дар солҳои 2012—2014 ректори Донишгоҳи давлатии шаҳри Хоруғ ба номи М. Назаршоев буд.

Имомёрбек Қаландарбеков 14 сентябри соли 2013 аз ҳавзаи интихоботии Вилояти Мухтори Кӯҳистони Бадахшон № 1 узви Маҷлиси миллии Маҷлиси Олии Ҷумҳурии Тоҷикистон интихоб гардид.

Ҷоизаҳо
-------

Имомёрбек Қаландарбеков бо нишони Аълочии маорифи Ҷумҳурии Тоҷикистон (соли 2001) ва ордени «Шараф» дараҷаи II (соли 2004) мукофотонида шудааст.

Эзоҳ
----

1. ↑  Садои мардум — нашрияи Маҷлиси Олии Ҷумҳурии Тоҷикистон — Акнун масъулияти бештаре бар уҳда дорам(тоҷ.). 18 августи 2020 санҷида шуд.
**Иморати Ғарнота** (ар. إمارة غرﻧﺎﻃﺔ‎), **Иморати Гранада** — охирин пойгоҳи сиёсии мусулмонон дар Испониё (1230—1492).

Таърих
------

Иморат дар за­минаи таназзули хилофати Кордова ва авҷи ҳаракати Реконкиста (бозпасгирӣ) ташкил ёфта, асосгузораш Му­ҳам­мад ибни Юсуф аз сулолаи Ҳамариён ё Насриён буд. Иморат дар қисмати ғарбии Андалус ташкил ёфта, сарҳаддаш аз дарёи Гвадалквивир дар ҷануб то баҳри Миёназамин ва гу­лу­го­ҳи Гибралтар, дар шимол то Ҷайён (Ҷаён), Қуртуба, Кас­тилия, дар шарқ то Мурсия ва дар ғарб то Кардиз тӯл мекашид. Ду омил, яке аз ҷиҳати ҷуғрофиёӣ дар мавзеи до­ман­кӯҳ қарор доштан ва дигаре кашмакаши сиёсии дав­лат­ҳои хурди ҳамҷавор имкон доданд, ки аморат муддати тӯ­лонӣ мавҷудияташро дар баробари давлатҳои масеҳии Испониё нигаҳ дорад. Дар давраи ҳукмронии Муҳаммади II (1273—1302) низоми идории аморат ташаккул ёфта, девонҳо таъ­сис дода шуданд. Сардори ҳокимияти иҷроия — вазир аз ҷо­ниби амир таъйин шуда, дар ихтиёраш дабирони зиёд дошт. Вазифаи таъмини амният ба уҳдаи муҳтасиби девони шурта буд. Масъалаҳои ҳуқуқӣ дар Ғарнота бар асоси фиқҳи маз­ҳа­би Моликия ҳал шуда, сардори қозиҳо унвони қозиюл­ҷамоа дошт. Пойтахти иморат шаҳри Ғарнота дар иҳотаи ҳисори баланде қарор дошт, ки дорои 130 бурҷ буд. Дар Ғарнота боғдорӣ ри­воҷ ёфта, кишвар аз маъданҳои тило, нуқра, филиз ва сурб ғанӣ буд. Ғарнота бо давлатҳои мусулмонии Афри­қо муно­сибатҳои тиҷоратӣ дошта, дар ҷангҳои зидди дав­латҳои масеҳӣ аз ҷониби сулолаи Мариниёни Марокаш (1269—1465) пуштибонӣ меёфт. Амирони Ғарнота мувофиқи шартномаи соли 1245 ҳамчун васал ба Кастилия солона боҷу хироҷ супорида (дар ибтидо 50 ҳазор сиккаи тило), дар ҷанги рақи­бон ба шоҳ ёрӣ медоданд ва дар ҷаласаҳои машваратии кортесҳо ширкат мекарданд. Бо авҷи ҳаракати Реконкис­та қисми зиёди мусулмонон аз шаҳрҳои зертобеи масе­ҳиён ба ҳудуди Ғарнота кӯчида, дар солҳои охири мав­ҷудияташ аморат тақр. 5-6 млн аҳолӣ дошт. Бо авҷи ҷангҳои су­ло­ла­вӣ дар Ғарнота ва пурзуршавии мавқеи давлатҳои масеҳӣ дар ним­ҷа­зи­раи Пириней ҳудуди аморат аз ҷониби шоҳии Кас­тилияю Арагон ишғол гардид (1492). Имрӯз дар ҳу­ду­ди шаҳри Ғарнота на­мунаҳои зиёди биноҳои меъмории замони ҳукм­ронии Ҳа­ма­риён аз ҷумла қароргоҳи амирон — кохи ал-Ҳамро боқӣ мондааст. Кохи ал-Ҳамрои Ғарнота аз се бахш — бор­гоҳ, шабис­тон ва ҳарамсаро иборат буда, аз соли 1984 ба феҳристи Ме­роси умумиҷаҳонии ЮНЕСКО дохил кар­да шудааст.

Эзоҳ
----

Сарчашма
--------

* Гранада // Вичлас — Гӯянда. — Д. : СИЭМТ, 2015. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 4). — ISBN 978-99947-33-77-4.
**Импе́рияи Испа́ния** (исп. *Imperio Español*) — маҷмӯи қаламравҳову мустамликаҳо, ки таҳти назорати мустақими Испания дар Аврупо, Амрико, Африқо, Осиё ва Уқёнусия буданд. Таъсисаш бо оғози Кашфиётҳои бузурги ҷуғрофӣ рост меояд, ки дар натиҷааш яке аз аввалин империяҳои мустамликавӣ мегардад. Империяи Испания аз асри XV то (ҳамроҳ бо дороиҳои африқоӣ) охири асри XX вуҷуд дошт. Қаламравҳои испанӣ дар охири солҳои 1480-ум бо уния (иттифоқ)-и Каролҳои католикӣ: шоҳи Арагона ва маликаи Кастилия, муттаҳид шуданд. Сарфи назар аз он, ки монархҳо ҳукмронии ҳар як замини худро идома доданд, сиёсати хориҷии онҳо маъмул буд. Дар с. 1492 онҳо году они Гранадаро забт карданд ва *Реконкиста*-ро дар нимҷазираи Иберия бар зидди маврҳо ба итмом расониданд. Дохилкунии Гранада, яъне қаламрави собиқи аморати Гранада, ба ҳайати тоҷи Кастилия муттаҳидсозии заминҳои испаниро ба анҷом расонид, новобаста аз он, ки Испания ҳоло ҳам ба ду шоҳигарӣ тақсим буд. Дар худи ҳамон сол Христофор Колумб аввалин экспедитсияи тадқиқотии испаниро ба ғарб тариқи уқёнуси Атлантик анҷом дода, барои аврупоиҳо Ҷаҳони Навро кушода, барои Испания аввалин қаламравҳои онсӯиуқёнусӣ сохт. Аз ҳамин вақт Нимкураи ғарбӣ мақсади асосии тадқиқотҳову мустамликагардонии испаниҳо шуд.

Эзоҳ
----
**Кӯраш** (ӯзбакӣ: *kurash*, тоторӣ: көраш, бошқ. көраш, қирғ. *күраш*, қаз.: *күрас*) — як навъ аз риштаи куштӣ дар миёни ақвоми турктабор.

Пешина
------

 Кӯраш дар Сабантуйи Уляновск
 Тамғаи Русия «Кӯраш»
Таърихи пайдоиши кӯраш номаълум, вале онро гунаи тағйири номкардаи куштигирӣ (аз паҳлавии кустик — камарбанд ва феъли гирифтан, яъне камарбанд гирифтан)-и тоҷикон метавон гуфт. Дар ин варзиш ду нафар ба ҳам рақобат мекунанд, ки ҳадафи аслӣ гирифтани камари ҳариф ва андохтани ӯ ба пушт аст.

Қавоъид
-------

Рақобатро довар қазоват мекунад. Барои соҳиб шудан ба имтиёз се равиш мавҷуд аст: 1. Ҳалол — андохтани ҳариф босуръат ба пушт ба замин ва нигаҳ доштани ӯ дар он вазъият; 2. Ёмбош (муодили имтиёзи тоҷикии паҳлу) — партофт ба паҳлу, ки нисфи ҳалол аст; 3. Чило (муодили имтиёзи тоҷикии бадан) — партофти шабеҳи ёмбош, ки меъёри мушаххасе барои имтиёз надорад. Кӯраш қавонини хосси худро соҳиб аст, ки нақзи ин қавонин ба унвони хато маҳсуб мешавад. Хатои аввал ва дуввумро тамбик (муодили тоҷикии огоҳӣ) ва дак (муодили тоҷикии танбеҳ) номанд ва хатои севум, ки ғиром ном дорад, боис мешавад, ки бозикун халъи салоҳият ва бозанда маҳсуб гардад. Либоси анъанавии кӯраш яктаки сабз ё сурх бо камарбанд ва шалвори сафед аст. Бозикуне, ки як ҳалол ё ду ёмбош ва ё чило дорад, барандаи рақобат маҳсуб мешавад. Дар кӯраш давомнокии рақобатҳо 4 дақиқа (мардон), 3 дақиқа (наврасон ва варзишкорони синнашон аз 35-сола боло) ва 2 дақиқа (кӯдакон, занон ва варзишкорони синнашон аз 56-сола боло) муқаррар шудааст.

### Федератсия

Кӯраш федератсияи байналмилалии худ (Федератсияи байналмилалии куштии камарбандии кӯраш)-ро дошта, ҳамасола мусобиқоти Қаҳрамонии кӯраши ҷаҳон, Ҷоми кӯраши ҷаҳон ва қаҳрамонии кӯраши қоравӣ баргузор мекунад.

Куштигирони машҳур
------------------

* Муҳсин Булат (Барандаи ҷоми ҷаҳонии кӯраш; 2017);
* Айбек Нугимаров (қаҳрамони кӯраши ҷаҳон; 2008);
* Абдулло Танкриев (қаҳрамони кӯраши ҷаҳон; 2005).

Эзоҳ
----

Адабиёт
-------

* *Султангареева Р. А.* Башкирский народный куреш. Китап. Уфа 2009 ISBN 978-5-295-04925-5
* *Хабибуллин, Ильгам Зульфарович*. Национальная борьба курэш как элемент традиционной физической культуры башкирского народа : диссертация … кандидата исторических наук : 07.00.07 / Хабибуллин Ильгам Зульфарович; [Место защиты: Удмурт. гос. ун-т]. — Уфа, 2008. — 227 с. : ил.

|  |  |
| --- | --- |
| ⚙️  Гузариш ба унсури Викидода  Фарҳангҳо ва донишномаҳо | 
* Большая китайская

 |
**Исмоил Иброимович Талбаков**  (24 марти 1955, ноҳияи Темурмалик, вилояти Хатлон — 17 декабри 2016) — узви Маҷлиси намояндагони Маҷлиси Олии Ҷумҳурии Тоҷикистон аз соли 2000. Узви Ҳизби коммунистии Тоҷикистон

Зиндагинома
-----------

Исмоил Талбаков 24 марти соли 1955 дар деҳаи Ҳасанбегии ноҳияи Совет (ҳоло Темурмалик) ба дунё омадааст. Соли 1976 факултаи иқтисодии Донишгоҳи давлатии Тоҷикистонро хатм карда, аз соли 1983 дар вазифаҳои Ҳизби коммунистии Тоҷикистон фаъолият кардааст. Солҳои 1990—1993 котиби якуми кумитаи Ҳизби коммунистии Тоҷикистон, ноҳияи Темурмалик, солҳои 1993—2000 котиби якуми ҳизбии минтақаи Кӯлоб буд. Аз соли 2000 вакили Маҷлиси намояндагони Маҷлиси Олии Ҷумҳурии Тоҷикистон. Муовини раиси кумиссиюни иқтисодӣ-иҷтимоии Ассамблеяи байнипарлумонии ИДМ.

Соли 2006 ва 2013 аз ҷониби ҳизби коммунисти ҶТ ҳамчун номзад ба мақоми президентӣ пешбарӣ шуда буд. Оиладор, соҳиби чаҳор фарзанд. Ӯ 17 декабр,2016 дар синни 61 солагӣ дар шаҳри Душанбе вафот кардааст.

Эзоҳ
----

Пайвандҳо
---------

* МАЪЛУМОТНОМА ДАР БОРАИ ВАКИЛОНИ МАҶЛИСИ НАМОЯНДАГОН
* И. ТАЛБАКОВ: НОМИ КОММУНИСТ ТАҒЙИРНОПАЗИР АСТ Посухи котиби КМ ҲКТ Исмоил Талбаков ба суолҳои нашрияи «Миллат» Бойгонӣ шудааст 9 августи 2020  сол.
* Исмоил Талбаков: «Ман ба Зайд Саидов ҳамроҳ нашудам»
**Егор Тимурович Гайдар** (19 марти 1956, Москва — 16 декабри 2009, Успенское, вилояти Маскав) — ислоҳотгари либерали Русия, арбоби давлатӣ ва сиёсӣ, иқтисоддон, доктори илмҳои иқтисодӣ.

Яке аз пешвоён ва идеологҳои асосии ислоҳоти иқтисодии аввали солҳои 90-ум дар Русия. Солҳои 1991-1994 дар мақоми баланд дар ҳукумати Русия, аз ҷумла 6 моҳ (июн-декабри 1992) ва иҷрокунандаи раиси ҳукумат. Вай дар тайёр кардани созишномаи Беловеж иштирок дошт. Дар таҳти роҳбарии Гайдар гузариш аз иқтисодиёти планӣ ба бозор cap шуд, нархҳо озод карда шуданд, системаи андоз аз нав ташкил карда шуд, савдои берунӣ озод карда шуд, хусусигардонӣ cap шуд.

Яке аз иштирокчиёни асосии рӯйдодҳои ҳукумат дар давраи бӯҳрони конститутсионии соли 1993 ва қатъи фаъолияти Конгресси вакилони халқ ва Шӯрои Олии Русия. Ташкилкунандаи митингҳои зиддиҷангӣ дар давраи Ҷанги Якуми Чечен. Муассис ва яке аз раҳбарони ҳизбҳои "Интихоби демократии Русия" ва "Иттиҳоди нерӯҳои рост". Роҳбари фраксияи «Интихоби Русия» дар Думаи давлатии даъвати якум (1993-1995) ва вакили фраксияи СФС дар Думаи даъвати сеюм (1999-2003). Дар таҳияи Кодекси андоз, Кодекси буҷет, қонунгузорӣ дар бораи Фонди эътидол ширкат дошт.

Муассис ва директори Институти сиёсати иқтисодӣ. Муаллифи мақолаҳои сершумор оид ба иқтисодиёт, якчанд монография оид ба таърихи иқтисодии Русия ва таҳлили гузариш аз иқтисоди нақшавӣ ба иқтисоди бозорӣ.

Эзоҳ
----

1. 1 2  *Bibliothèque nationale de France* идентификатор BNF (фр.): платформаи додаҳои боз — 2011.
2. ↑  Proleksis enciklopedija, Opća i nacionalna enciklopedija (хорв.) — 2009.
3. 1 2  Munzinger Personen (нем.)
4. ↑  *Kramer A. E.* Russia’s Market Reform Architect Dies at 53 (ингл.) // *The New York Times* / J. Kahn — Manhattan, NYC: The New York Times Company, A. G. Sulzberger, 2009. — ed. size: 1122400; ed. size: 1132000; ed. size: 1103600; ed. size: 648900; ed. size: 443000 — ISSN 0362-4331; 1553-8095; 1542-667X
**Кирми булут**, кирмаки шапалакест, ки аз абрешими он матоъи «чесунча» («чесуча») мебофанд. Парвариши кирми булути хитои (Antheraea pernyi) таърихи 250 – сола дорад. Дар ИШ парвариши он соли 1937 огоз ёфтааст. Кирми булути ҷопонӣ япони (A. jamamai) – ро дар Ҷопон мепарваранд, ки зернамуди уссурии он (A. jamamai ussuriensis) дар ИШ (Приамурия ва Приаморияи Чаруби) пахн шудааст. Пиллаи кирми булут 8 – 9 фоиз абрешим дорад ва парваришу нигохубини он мушкилу корталаб аст. Алхол дар ИШ кирми булутро парвариш намекунанд.

Нигаред
-------

* Кирм


|  |  |
| --- | --- |
|  | *Ин мақолаи нопурра аз фанни ҷонваршиносӣ мебошад.Шумо метавонед бо пурра кардани ин ба Википедия кумак кунед.* |
**Кирми шабакавӣ** як намуди барномаи зараровар аст, ки мустақилона тавассути шабакаҳои компютерии маҳаллӣ ва ҷаҳонии (Интернет) паҳн мешавад.

Таърих
------

Таҷрибаҳои аввалини истифодаи кирмҳои компютерӣ дар компютерҳои тақсимшуда дар Маркази тадқиқотии Xerox Palo Alto аз ҷониби Ҷон Шок ва Ҷон Ҳупп дар соли 1978 гузаронида шуданд. Истилоҳи "кирм" аз романҳои фантастикии "Вақте Ҳарли яксола буд" аз ҷониби Дэвид Ҷерролд (1972), ки барномаҳои ба кирм монандро тавсиф кардааст ва «На ударной волне» аз ҷониби Ҷон Бруннер (1975), ки ин истилоҳро муаррифӣ мекунад, таъсир кардааст. худаш..

Яке аз кирмҳои машҳуртарини компютерӣ ин "Ворми Моррис "мебошад, ки онро соли 1988 Роберт Моррис хурдӣ, ки он вақт донишҷӯи Донишгоҳи Корнел буд, навиштааст. Паҳншавии кирм аз 2 ноябр оғоз шуд, ки баъд аз он кирм ба зудӣ тақрибан 6200 компютерро сироят кард (тақрибан 10% ҳамаи компютерҳои дар он вақт ба Интернет пайвастшуда ). Инчунин як кирми маъруфи дигар MyDoom мебошад, ки нармафзори зараровар аст, ки дар муқоиса бо ҳама гуна нармафзори зараровар бузургтарин зарари иқтисодӣ расонидааст - 38 000 000 000 доллари ИМА. Тағйироти ин кирми почта фаъол боқӣ монда, то имрӯз паҳн шудааст.

Ҳамчунин нигаред
----------------

* Ҷадвали вирусҳо ва кирмҳои компютерӣ
* Кирми бисёрвекторӣ

Пайвандҳо
---------

|  |  |
| --- | --- |
| commons: | Кирми шабакавӣ дар Викианбор |

* Климентьев К.Е. Вирусҳои компютерӣ ва антивирусҳо: назари барномасоз. — М.: ДМК-Пресс, 2013. С. 656. ISBN 978-5-94074-885-4
* Ҷон Шок, Ҷон Ҳупп Барномаҳои "Корм" - Таҷрибаи ибтидоӣ бо ҳисобкунии тақсимшуда"(англ.) ) ; 172-180, ISSN 0001-0782
* Николас С. Вивер Уорхол Кирмҳо: Потенсиали балоҳои хеле зуди интернет Бойгонӣ шудааст 30 январи 2019  сол.
* RFC 1135(англ.) ) - Ҳелминтозҳои Интернет
**Қаюм Азизивов** (5 январи 1924, деҳаи Маҳрами ноҳияи Конибодом — 8 январи 2000, Душанбе) — генерал-майори адлия (1967), Ҳуқуқшиноси хизматнишондодаи ҶШС Тоҷикистон (1972).

Зиндагинома
-----------

Хатмкардаи Омӯзишгоҳи омӯзгории Конибодом (1941) ва факултети ҳуқуқшиносии УДТ (1961).

Солҳои 1941—1942 муаллими мактаб дар Конибодом, 1943—1944 котиби суди халқӣ, ёвари прокурори ноҳияҳои Данғара ва Шӯрообод, 1944—1947 муфаттиши прокуратураи ноҳияҳои Кӯлоб ва Муъминобод, 1948—1949 муфаттиши прокуратураи ноҳияи Қизилмазор, 1949—1953 прокурори ноҳияи Колхозобод, 1953 — 61 прокурори шаҳри Кӯлоб, 1961—1969 прокурори ВМКБ, 1969—1973 прокурори шаҳри Душанбе, 1973—1979 прокурори ноҳияи Турсунзода буд.

Ҷоизау медалҳо
--------------

Бо медали «Барои меҳнати шоён», Грамотаҳои Фахрии Президиуми Совети Олии ҶШС Тоҷикистон сарфароз гардидааст.

Эзоҳ
----

Сарчашма
--------

* А — Асос. — Д. : СИЭМТ, 2011. — 608 с. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2021, ҷ. 1). — ISBN 978-99947-33-45-3.
**Имоди Хуросонӣ** (форсӣ: عماد خراسانی‎; 1921 — 17 феврал 2004) — шоири ғазалсаро ва қасидасарои машҳури аҳли Эрон.

Зиндагинома
-----------

Имоди Хуросонӣ ба ривояти Маҳдӣ Ахавони Солис мутаваллиди баҳори 1300 хуршедӣ (1921 мелодӣ) дар Тӯс (Машҳад) рустои Коҳу аст, аммо худ дар мусоҳибае гуфта таваллудашро бидуни ҳеч тавзеҳи дигаре дар 1299 (1920 мелодӣ) сабт кардаанд. Падараш Сайид Муҳаммадтақӣ Муъини Дафтар аз соҳибмансабони остони Қудси Разавӣ ва модараш Бибӣ Ҳурмат ном доштанд. Имод дар 3-солагӣ модарашро аз даст дод ва дар 6 солагӣ падарашро ва аз он пас таҳти сарпарастии падарбузург ва модарбузург рушд кард. Имод аз 9-солагӣ бо ташвиқ доии худ, шеърхонӣ ва сурудани шеърро оғоз кард. Ӯ дар ҷавонӣ бо тахаллуси «Шоҳин» ё «Шохис» шеър мегуфт ва сипас тахаллуси «Имод»-ро баргузид. Тахаллуси Имоди Хуросониро Фаридун Муширӣ барои ӯ интихоб кард.

Эзоҳ
----

1. ↑  عماد خراسانی از اخوان ثالث تا گلپایگانی + اشعار و آثار(форсӣ). *ایمنا* (16 феврали 2021). 10 ноябри 2022 санҷида шуд.